Informācija par apspriedi ar piegādātājiem 
Valsts digitālās attīstības aģentūras plānotajam atklātajam konkursam 
“Par kancelejas preču un biroja papīra piegādi Elektronisko iepirkumu sistēmas dalībniekiem”
(Id. Nr. VDAA 2024/26/AK/CI-131)

1. Apspriede notiek Elektronisko iepirkumu sistēmā (turpmāk ‒ EIS) laika periodā no 06.11.2024. līdz 21.11.2024. 
2. [bookmark: _Hlk160718614]Pasūtītājs ‒ Valsts digitālās attīstības aģentūra (turpmāk ‒ Aģentūra) EIS e-konkursu apakšsistēmā šīs apspriedes (lūdzu skat. saiti https://www.eis.gov.lv/EKEIS/Procurement/Documents/134365 sadaļā “Dokumenti” ir ievietojis tehniskās specifikācijas un kvalifikācijas prasību projektu, kā arī informāciju par iepirkuma procedūrā paredzētajiem piedāvājuma vērtēšanas un izvēles kritērijiem.
3. Piegādātāji tiek aicināti:
3.1.  	iepazīties ar publicēto iepirkuma procedūras dokumentācijas projektu;
3.2. sniegt priekšlikumus par iepirkuma procedūras dokumentācijas projektu un paredzētajiem piedāvājuma vērtēšanas un izvēles kritērijiem, priekšlikumus ievietojot EIS e-konkursu apakšsistēmā šīs apspriedes sadaļā “Dokumenti”.
4. Piegādātāji priekšlikumus var izteikt par:
4.1.  esošo tehniskās specifikācijas projektu, ierakstot tos attiecīgās tehniskās specifikācijas kolonnas “Ieinteresētā piegādātāja komentārs par tehnisko parametru/prasībām” rindā, vai piedāvājot jaunu papildus specifikāciju, ierakstot to attiecīgajā ar sarkano krāsu iekrāsotajā tam paredzētajā šķirklī;
4.2.  kvalifikācijas prasību projektu un par piedāvājuma vērtēšanas un izvēles kritērijiem ‒ priekšlikumus var iesniegt brīvā veidā noformētā dokumentā. 
5. Iesniedzot priekšlikumus, lūdzu norādīt kontaktpersonu, lai nepieciešamības gadījumā būtu iespējams sazināties ar priekšlikumu sagatavotāju.
6. Piegādātāji var sniegt priekšlikumus jaunu preču veidu iekļaušanai tehniskajā specifikācijā sniedzot komentārus par tehniskās specifikācijas prasībām vai priekšlikumus par tās papildināšanu ar attiecīgajām precēm tehniskajā specifikācijā ietverto preču grupu tvērumā.
Jāņem vērā, ka atbilstoši Ministru kabineta 2022. gada 20. decembra  noteikumu Nr. 816 “Publisko elektronisko iepirkumu noteikumi” 3.11.punktam (“(..) pieprasītā prece vai pakalpojums jau tiek izmantots publiskajā pārvaldē vai pieprasījums par konkrēto preci vai pakalpojumu saņemts no vismaz divām publiskajām personām”) šiem priekšlikumiem būs nepieciešams saņemt publiskā sektora pasūtītāju apliecinājumus par nepieciešamību iegādāties šādu preci EIS, līdz ar to apspriedes laikā saņemtie priekšlikumi tiks apkopoti un pievienoti tehniskās specifikācijas projektam, kuru pasūtītāji varēs izskatīt un nepieciešamības gadījumā izteikt atbalstu to iekļaušanai iepirkuma tehniskās specifikācijas gala versijā.
7. Apspriedes rezultātus un piegādātāju priekšlikumus Aģentūra apkopos apspriedes ziņojumā, kas tiks publicēts EIS šīs apspriedes sadaļā “Dokumenti”. 
8. Lūdzu ņemt vērā, ka priekšlikumi, kuri tiks iesniegti pēc apspriedei norādītā termiņa, netiks ņemti vērā.

